 Isaga oo ah mudane sheeggan iyo Xildhibaan ka tirsan Baarlamaanka Somaliland ayaa aan magaciisa bartay waayadaasna mucaarid xooggan ayuu ku ahaa xukuumaddii Madaxweyne Cigaal, waxse golahaas uu xubinta ka ahaa la kala diray sannadkii 2005-ta oo la qabtay doorashadii Wakiillada... Waxa iigu xigtay Maxamuud Xaashi oo ka mid noqday Golihii Wasiirrada ee uu magacaabay Madaxweyne Axmed Maxamed Maxamuud Siilaanyo markii koowaad ee uu ku dhawaaqay dhismaha xukuumaddiisa isagoo noqday Wasiirka Wasaaradda Duulista Hawada iyo Gaadiidka Cirka Somaliland. 